Document ID: 31976R1795

31976R1795
L 201/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 1795/76 AL CONSILIULUI
din 20 iulie 1976
privind condițiile de aplicare a articolului 40 alineatul (4) în raport cu departamentele franceze de peste mări
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene și, în special, articolele 43 și 227 ale acestuia,
având în vedere propunerea Comisiei,
având în vedere avizul Adunării (1),
întrucât se dovedește oportun să se recurgă la lărgirea domeniului de aplicare al Fondului European de Orientare și Garantare Agricolă, Secțiunea Orientare astfel încât să fie incluse departamentele franceze de peste mări, pentru ca acestea să poată beneficia de ajutoarele comunitare destinate îmbunătățirii structurilor agricole prevăzute la articolul 6 din Regulamentul (CEE) nr. 729/70 al Consiliului din 21 aprilie 1970 privind finanțarea politicii agricole comune (2), astfel cum a fost modificat ultima dată prin Regulamentul (CEE) nr. 2788/72 (3), promovându-se prin aceasta dezvoltarea economică și socială a acestor zone eminamente agricole;
întrucât este de dorit ca activitățile Secțiunii Orientare să fie extinse la departamentele franceze de peste mări cât mai curând posibil,
ADOPTĂ PREZENTUL REGULAMENT:
Articolul 1
Articolul 40 alineatul (4) din tratat se aplică departamentelor franceze de peste mări în ceea ce privește Secțiunea Orientare a Fondului European de Orientare și Garantare Agricolă.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 iulie 1976.

Labels: 18
15
19
6